- Ես չգիտեմ` արդյո՞ք քաղաքակրթության պատմության մեջ էլի եղել են երկրներ ու ժամանակներ, որտեղ որոշ խմբերի տնտեսական շահերին հետամուտ լինելով` արգելել են մասնավոր գրավաճառների առևտուրը: Ես որևէ այլ բացատրություն չեմ գտնում, քան այն, որ փորձ է արվում գրավաճառության բիզնեսն էլ մոնոպոլիզացնել... Դե, ինքնուրույն, որևէ ստրուկտուրայի հետ չսերտաճած խեղճ գրավաճառը, ով գիրք է վաճառում գետնանցումներում, իրոք խանգարում է խոշոր գրախանութների բիզնեսին` հենց թեկուզ իր առաջարկած ավելի ցածր գներով: